Document ID: 32013R0057

UREDBA KOMISIJE (EU) št. 57/2013
z dne 23. januarja 2013
o spremembi Uredbe (ES) št. 1418/2007 glede izvoza nekaterih odpadkov za predelavo v nekatere države, ki niso članice OECD
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1) in zlasti tretjega pododstavka člena 37(2) Uredbe,
ob upoštevanju naslednjega:
(1)
Priloga k Uredbi Komisije (ES) št. 1418/2007 z dne 29. novembra 2007 glede izvoza nekaterih odpadkov za predelavo iz Priloge III ali IIIA k Uredbi (ES) št. 1013/2006 Evropskega parlamenta in Sveta v nekatere države, za katere se Sklep OECD o nadzoru prehoda odpadkov preko meja ne uporablja (2), je bila spremenjena z Uredbo (EU) št. 674/2012 (3).
(2)
V skladu s členom 37(1) in (2) Uredbe (ES) št. 1013/2006 je Komisija upoštevala odgovor, ki ga je na pisno zahtevo prejela od Malezije. Malezija je pozneje pisno navedla, da informacije iz njenega odgovora v zvezi s podvnosom B1100 - trdi surovi cink in vnosoma B3010 in GH013 ne odražajo veljavne zakonodaje in postopkov, ki niso prepovedovali uvoza navedenih odpadkov. Zato je zahtevala, da se postopek za podvnos B1100 - trdi surovi cink spremeni iz možnosti (a) v možnost (c), za vnosa B3010 in GH013 pa iz možnosti (a) v možnost (d).
(3)
Da se ta napaka odpravi, je treba ob upoštevanju učinka na gospodarske subjekte Prilogo k Uredbi (ES) št. 1418/2007 ustrezno spremeniti -
SPREJELA NASLEDNJO UREDBO:
Člen 1
Priloga k Uredbi (ES) št. 1418/2007 se spremeni v skladu s Prilogo k tej uredbi.
Člen 2
Ta uredba začne veljati štirinajsti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. januarja 2013

Labels: 1
20
13
3
18